HU
C 317/10
Az Európai Unió Hivatalos Lapja
2023.9.7.
Összefonódás előzetes bejelentése (Ügyszám M.11261 – ARDIAN / ATTERO) Egyszerűsített eljárás alá vont ügy (EGT-vonatkozású szöveg)
(2023/C 317/07) 1.
2023. augusztus 30-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Az Ardian csoport legfelső szintű anyavállalata, az Ardian Holding S.A.S. (Franciaország) irányítása alá tartozó Ardian France S.A. (a továbbiakban: Ardian, Franciaország),
–
az Attero csoport (a továbbiakban: Attero, Hollandia) legfelső szintű anyavállalata, a Sabaton Ventures Holdco B.V. (Hollandia).
Az Ardian az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni az Attero egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenységei a következők:
–
Az Ardian egy magántőke-befektető és eszközkezelő társaság,
–
az Attero hulladékgazdálkodási és hulladékkezelési vállalat.
Tevékenységei közé tartozik a hulladékból történő energiatermelés, a műanyagok újrafeldolgozása, a szerves hulladék feldolgozása, az inert ásványi hulladék hasznosítása, a talaj-helyreállítás és a hulladék újrafeldolgozása.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.11261 – ARDIAN / ATTERO Az észrevételeket e-mailben vagy postai úton lehet a Bizottsághoz eljuttatni.
Az elérhetőségi adatok a következők: E-mail: COMP-MERGER-REGISTRY@ec.europa.eu Postai cím: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.